
Projektas „Socialinio būsto fondo pažeidžiamoms visuomenės grupėms plėtra Ignalinos rajono savivaldybėje“

Ignalinos rajono savivaldybės administracija ir Centrinė projektų valdymo agentūra pasirašė sutartį dėl projekto „Socialinio būsto fondo pažeidžiamoms visuomenės grupėms plėtra Ignalinos rajono savivaldybėje“ finansavimo. 
Projekto problematika. Ignalinos rajono savivaldybėje neužtikrinamas socialinio būsto prieinamumas (pagrindinės priežastys – kasmet pasipildantis asmenų (šeimų), turinčių teisę į socialinio būsto nuomą, sąrašas, mažos gyventojų pajamos, lėtai augantis socialinio būsto fondas). 
Projekto tikslas - padidinti Ignalinos rajono savivaldybės socialinio būsto fondą, siekiant išplėsti galimybes aprūpinti būstu gausias šeimas ir asmenis (šeimas) su negalia.
[bookmark: _GoBack]Problemos sprendimo būdas – socialinių būstų fondo plėtra. Ignalinos mieste, Aukštaičių g. 52, planuojama statyti daugiabutį namą, kuriame bus įrengta 10 socialinių butų (8 skirti gausioms šeimoms ir 2 neįgaliesiems).
Projekto vertė: 2 130 221,70 Eur
ES finansavimas: 1 810 687,91 Eur
Projekto įgyvendinimo trukmė: 2025-01 iki 2027-12

